Konfermata fl-appell sentenza fuq trattament ħażin fil-konfront tal-Ispettur Elton Taliana
Imtella' Lulju 20, 2020 - Aġġornata 20 Ta' Lulju, 2020 5:05pm Ġiet konfermata fl-appell sentenza fuq trattament ħażin fil-konfront tal-Ispettur Elton Taliana. L-Ispettur Taliana kien iffaċċja passi dixxiplinarji meta tressaq quddiem bord tal-pulizija fuq każ li jmur lura għall-2013 meta kien proċeda fuq każ ta' holdup wara li sar jaf li l-pulizija kienu resqu persuna żbaljata. Il-bord kien ċanfar lill-Ispettur Taliana talli ma nfurmax lis-superjuri tiegħu. Il-Qorti tal-Appell ikkonfermat ukoll li r-rapport tal-bord tal-pulizija dwar l-ispettur Taliana kien null u li l-bord aġixxa lil hinn mill-poteri tiegħu.